Mm-llda d ayla n medden merra, tturaren s teksumt-is, terfed tadist ur iban wi tt-ilan, dɣ a yemma-s tesɣ er ddunit, i d-yemmugren tamɣ art am tteryel ɣ as akken tezweǧ s tayri, tiwi -tt ɣ er tala, tessew-as tiḥ cicin, akken ad as-dtesseɣ ḍ el tadist-nni i d-yeglan s tmettant-is, mbed mi teẓ ra tidett n setti-s dakken d yemma-s i tt-yenɣ an. Temḍ el Mm-llda di tqerrabt, ur yelli win irun fell-as, ɣ as akken ddan ɣ er tmeqbert gar-asen Meskar qaqqaḥ , yuraren ula d netta s teksumt-is, ɣ as akken zun d ccix n taddart, yessen sin wawalen icax fellasen, maca tid ideg yesserwat am netta am Bu-Yirrew, d tiberkanin, yurar s tuǧǧal d tid iwumi unagen yergazen -nsent, nutenti ssusment awi-d kan ad asentyefk tacekkart-nni n uwren, ad ččen warraw-nsent, imi anagar netta i yesan taḥ anut di taddart. Acḥ al imenna ad yidir tudert n yilmeẓ yen-nni iwumi isemma tarkebt am :Uḥḍ im, Bururu, Acawrar, Merjuju ilmeẓ yen i iḥ uza wurrif n tegrawla, i iḥ uz waḍ u n tayri, i isdukklen iseddaren yellan zik d taseddarit i tlawin, din i leqḍ ent iqerray n wid yezla umnekcam, iseddaren ansi iwin Merjuju war tuɣ alin, ɣ as akken ur yuklal, madden akk ḥ emlent, yemma-s tcaḍ fell-as, yerna ur tezmir ad t-i-id-tebder, anagar ɣ er Lili, tin akken iran Merjuju, di snat kan i ttrunt fell-as, i ttwaqdent, ula d aẓ ekka-s wiss anda, fell-as i tezzenz ayla-s akken ad iɣ er deg Lezzayer, ad yimɣ ur ad yuɣ al d iseɣ .